Aplicațiile de dating sunt frecventate, mai nou, și de escroci sentimentali. În plasa bărbaților care promit jocuri sexuale inspirate din filmul "50 Shades of Gray" cad femei de toate vârstele.
Odată ce ajung în casa victimei, escrocii încep un aparent joc sexual și, după ce își imobilizează victimele, încep jaful.
În luna decembrie a anului trecut, o tânără de 28 de ani, din București, a cunoscut un bărbat de 32 de ani pe o aplicație de dating. S-au întâlnit de mai multe ori, iar la un moment dat, pentru că a căpătat încredere, l-a chemat acasă. Acolo, bărbatul i-a propus un joc sexual, a legat-o la ochi, să nu vadă nimic, i-a legat și mâinile cu o eșarfă, iar în timpul în care femeia nu vedea nimic în jur, i-a furat mai multe lucruri din casă, printre care telefonul mobil și cardurile bancare, cu care a și făcut cumpărături în valoare de 5.000 de lei.
Tânăra a raportat incidentul la poliție și bărbatul a fost prins și arestat 30 de zile.
În 2023, FBI a raportat că 64.000 de persoane au căzut victimă unei escrocherii romantice.